rejauldu/bengali-wikipedia huggingface dataset:
নীল চিতা (), (বৈজ্ঞানিক নাম: Plumbago auriculata হচ্ছে Plumbaginaceae পরিবারের একটি উদ্ভিদ। এটি দক্ষিণ আফ্রিকার স্থানীয় উদ্ভিদ।"Botanica. The Illustrated AZ of over 10000 garden plants and how to cultivate them", p  691. Könemann, 2004. Nico Vermeulen:"The Complete Encyclopedia of Container Plants", p. 216. Rebo International, Netherlands, 1998.  এই গাছটি প্রায় ৬ ফুট পর্যন্ত উচ্চতা বিশিষ্ট হতে পারে। এটি সাদা রঙেও দেখা যায়।  পুষ্প thumb|250px|নীল চিতা এর ফুল সারা বছর ফোটে রোদে ফুল ফোটে সবচেয়ে বেশি। তবে কম আলোতেও এর ফুল ফোটে।থোকায় থোকায় ফুল ফোটে।এবং এ ফুলের সৌন্দর্য সকলকেই মুগ্ধ করে।সাদা চিতার ফুলই শুধু ঔষধিগুণ সম্পন্ন।তবে সব চিতা গাছই বিষাক্ত। বর্ণান thumb|250px|নীল চিতা গাছটি চিরসবুজ এবং ঝোপালো হয়ে থাকে।প্রায়শই এটি লতা হিসেবে উথ্থিত হয়। সারা বছর ফুল দেয়।গাছের পাতা চকচকে সবুজ এটি প্রায় পাঁচ সেন্টিমিটার লম্বা(২ইঞ্চি)। কাণ্ড দীর্ঘ এবং পাতলা। ফুলের পঁচটি পাপড়ি। রং ফ্যাকাশে নীল,নীল অথবা বেগুনি। সাদা(P. auriculata var. alba), গাঢ় নীল(P. auriculata 'Royal Cape')  এর ডিম্বাশয় উচ্চতর প্রকৃতির।ফুল সম্পূর্ণ এবং নিখুত।  চিত্রশালা thumb|130px|নীল চিতা thumb|130px|নীল চিতা thumb|130px|নীল চিতা thumb|130px|নীল চিতা thumb|130px|নীল চিতা  চাষাবাদ এটা তুষারপাতমুক্ত নাতিশীতোষ্ণ অঞ্চলে ভালো জন্মে।তবে তুষারপাত হয় এমন এলাকায় এ উদ্ভিদ জন্মায় না তা নয়।সেখানে কাচের ঘরে এর চারা বসানো হয়।এটি গ্রীন হাউজ পদ্ধতি। আলোতেই এ গাছ জন্মে সবচেয়ে ভালো জন্মে।তবে আলো-ছায়াতেও জন্মে।  এই প্রজাতি   এবং সাদা ফুলের (P. auriculata f. alba )    উভয় অর্জন করেছেন রয়েল হর্টিকালচারাল সোসাইটি এর গার্ডেন অফ মেরিট অ্যাওয়ার্ড ।  গ্রীষ্মে বীজ,কাটিং আর অরক্ষিত যৌন প্রজনেনের এর মাধ্যমে এর বংশ বিস্তার হয়।  তথ্যসূত্র  বিষয়শ্রেণী:দক্ষিণ আফ্রিকার উদ্ভিদ
আরুল স্বামী (১৮ ডিসেম্বর ১৯১৩ – ২৩ অক্টোবর ১৯৯৭) ছিলেন একজন ভারতীয় দূরপাল্লার দৌড়বিদ।  তিনি ১৯৩৬ সালের গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন। ১৯৩৬ সালে ২২ বছর বয়সে, তিনি ১৯৩৬ সালের বার্লিন গ্রীষ্মকালীন গেমসে ভারতের হয়ে সর্বকনিষ্ঠ অংশগ্রহণকারী ছিলেন। Youngest participant of India at 1936 Berlin Summer Games   তথ্যসূত্র    বহিঃসংযোগ      বিষয়শ্রেণী:১৯১৩-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:ভারতীয় পুরুষ ম্যারাথন দৌড়বিদ বিষয়শ্রেণী:ভারতীয় পুরুষ দূরপাল্লার দৌড়বিদ বিষয়শ্রেণী:১৯৩৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
thumb|পূর্বা দাম  পূর্বা দাম একজন ভারতীয় বাঙালি রবীন্দ্রসঙ্গীত শিল্পী ছিলেন। পূর্বা দাম ১৯৮০-র দশকের শুরুতে পশ্চিমবঙ্গে খ্যাতিলাভ করতে শুরু করেন এবং দশকের শেষভাগে সমসাময়িককালের অন্যতম প্রধান রবীন্দ্রসঙ্গীত শিল্পী হিসেবে স্বীকৃতি লাভ করেন। তোমার তরী বাওয়া,সীমার মাঝে অসীম তুমি, মধুর রূপে বিরাজো সহ রবির গান নিয়ে একাধিক জনপ্রিয় অ্যালব্যাম রেকর্ড করেছেন পূর্বা দাম। তিনি কিংবদন্তি শিল্পী সুচিত্রা মিত্রের ছাত্রী ছিলেন। ২০১৩ সালে পশ্চিমবঙ্গ সরকার তাঁকে 'সঙ্গীত সম্মান' প্রদান করে। ১৯ সেপ্টেম্বর ২০২০ সালে দক্ষিণ কলকাতার নিজ বাড়িতে তিনি মৃত্যুবরণ করেন।  তথ্যসূত্র  বিষয়শ্রেণী:২০২০-এ মৃত্যু বিষয়শ্রেণী:রবীন্দ্রসঙ্গীত শিল্পী বিষয়শ্রেণী:বাঙালি সঙ্গীতশিল্পী
"স্ন্যাচ গেম" হলো আমেরিকান টেলিভিশন ধারাবাহিক রূপলস ড্র্যাগ রেস-এর তৃতীয় মৌসুমের ষষ্ঠ পর্ব। এটি মূলত ২০১১ সালের ২১শে ফেব্রুয়ারী প্রচারিত হয়েছিল। এই পর্বে বিশেষ অতিথি হিসেবে উপস্থিত ছিলেন আইশা টাইলার এবং অ্যাম্বার রোজ।  এই পর্বের মূল চ্যালেঞ্জ ছিল প্রতিযোগীদের স্ন্যাচ গেম-এ অংশগ্রহণ করা। স্ট্যাসি লেইন ম্যাথিউস মোনিকের অনুকরণ করে চ্যালেঞ্জে জয়লাভ করেন। মারিয়া শেষ দুই-এ স্থানলাভ এবং জোডি ওয়াটলির "লুকিং ফর এ নিউ লাভ" গানে ডেল্টা ওয়ার্কের কাছে ঠোঁট মেলানো প্রতিযোগিতায় হেরে যাওয়ায় প্রতিযোগিতা থেকে বাদ পড়েন।   পর্ব  থাম্ব|স্টেসি লেইন ম্যাথিউস এই পর্বের মূল চ্যালেঞ্জে জয়লাভ করেন। অনু-চ্যালেঞ্জে প্রতিযোগীরা "শিট রুপল সেজ" নামক একটি খেলা খেলেন। ডেল্টা ওয়ার্ক অনু-চ্যালেঞ্জে জয়লাভ করেন।  মূল চ্যালেঞ্জে প্রতিযোগীরা স্ন্যাচ গেম খেলেন। এই পর্বে অতিথি তারকা হিসেবে ছিলেন আইশা টাইলার এবং অ্যাম্বার রোজ। নিচে প্রতিযোগী এবং তাদের অনুকরণ করা সেলিব্রিটিদের তালিকা দেওয়া হলো:  অ্যালেক্সিস মাতেও - অ্যালিশিয়া কিস  কারমেন ক্যারেরা - জেনিফার লোপেজ  ডেল্টা ওয়ার্ক - শের  ম্যানিলা লুজন - ইমেলদা মার্কোস  মারিয়া - জোন ক্রফোর্ড  রাজা - টাইরা ব্যাংকস  শাঞ্জেলা - টিনা টার্নার  স্টেসি লেইন ম্যাথিউস - মোনিক  ইয়ারা সোফিয়া - অ্যামি ওয়াইনহাউস  এই পর্বের রানওয়ে থিম ছিল "বেস্ট ড্র্যাগ"। অ্যালেক্সিস মাতেও, রাজা এবং স্টেসি লেইন ম্যাথিউস ইতিবাচক সমালোচনা পান এবং স্টেসি লেইন ম্যাথিউস চ্যালেঞ্জে জয়লাভ করেন। ডেল্টা ওয়ার্ক, মারিয়া এবং ইয়ারা সোফিয়া নেতিবাচক সমালোচনার শিকার হন, তবে ইয়ারা সোফিয়া বিচারকগণ কর্তৃক নিরাপদ ঘোষিত হন। ডেল্টা ওয়ার্ক এবং মারিয়া শেষ দুই-এ স্থানলাভ করেন এবং জোডি ওয়াটলির "লুকিং ফর এ নিউ লাভ" (১৯৮৭) গানে ঠোঁট মেলানো প্রতিযোগিতায় মুখোমুখি হন। ডেল্টা ওয়ার্ক ঠোঁট মেলানো প্রতিযোগিতায় জয়ী হন এবং মারিয়া প্রতিযোগিতা থেকে বাদ পড়েন।   উৎপাদন  পর্বটি মূলত ২০১১ সালের ২১শে ফেব্রুয়ারি প্রচারিত হয়েছিল।   তথ্যসূত্র   বিষয়শ্রেণী:টেলিভিশন ধারাবাহিক বিষয়শ্রেণী:আমেরিকান টেলিভিশন ধারাবাহিক বিষয়শ্রেণী:ড্র্যাগ রেস বিষয়শ্রেণী:রূপলস ড্র্যাগ রেস বিষয়শ্রেণী:এলজিবিটিকিউ অনুষ্ঠান
থাম্ব|Ajax এর লোগো ওয়েব অ্যাপ্লিকেশনকে ডেস্কটপ অ্যাপ্লিকেশনে রূপ দেয়ার অভিপ্রায় থেকে এজ্যাক্স (Ajax)-এর জন্ম। ওয়েব ব্যবহারকারীদের এখনো বোতাম ক্লিক করা, নতুন পাতা আসার আগ পর্যন্ত অপেক্ষা করা, তারপর আরেকটি বোতাম ক্লিক করা --- এসবের জন্য অপেক্ষা করতে হয়। এজ্যাক্স-এর প্রয়োগে এর সমাধান করা সম্ভব।  অ্যাসিংক্রোনাস জাভাস্ক্রিপ্ট আর এক্সএমএল (XML) এর মিলিত রূপ এই এজ্যাক্স । এটিকে অ্যাসিংক্রোনাস (asynchronous) বা অসমলকৃত বলা হয় কারণ এতে ওয়েব সার্ভারের কাছে ওয়েব ব্রাউজার থেকে অনুরোধ পাঠানো হয় পর্দার আড়ালে, এই অনুরোধ করা ও সার্ভার থেকে তথ্য প্রাপ্তির মধ্যবর্তী সময়ে ব্যবহারকারী বর্তমান পাতায় তার স্বাভাবিক কার্যক্রম চালিয়ে যেতে পারেন। ব্রাউজারে চলে এমন কোন স্ক্রিপ্টিং ভাষা যেমন, জাভাস্ক্রিপ্টের এক্সএমএল এইচটিটিপি রিকোয়েস্ট (XmlHttpRequest) অবজেক্ট ব্যবহার করে ব্রাউজার থেকে সার্ভারে অনুরোধ বা তথ্য পাঠানো হয়। সার্ভার থেকে প্রাপ্ত তথ্য (যা এক্সএমএল বা অন্য কোন ফরম্যাটে হতে পারে) ব্যবহার করে জাভাস্ক্রিপ্ট প্রয়োজনানুযায়ী বর্তমান পাতাটিকে হালনাগাদ করতে পারে। অর্থাৎ এই প্রক্রিয়ায় সার্ভারের সাথে যোগাযোগের জন্য ব্যবহারকারীর কোন তথ্য পোস্ট করা পর্যন্ত অপেক্ষা করতে হয় না, বরং বর্তমান পাতাটি ব্যবহারকারী কর্তৃক পর্যবেক্ষণ বা কোন ফর্ম পূরণের সময়ই পটভূমিতে সার্ভারের সাথে তথ্য আদান-প্রদান চালু থাকে।   ইতিহাস  ৯০ এর দশকের শুরুর দিকে, বেশিরভাগ ওয়েবসাইট শুধুমাত্র এইচটিএমএল দ্বারা তৈরি করা হত। ব্য়বহারকারীর প্রতিটি কার্যকলাপ একটা নতুন ওয়েব পেজের জন্য় সার্ভারের কাছে একটা রিকুয়েস্ট পাঠানো হত। প্রত্য়েকটা নতুন পরিবর্তন এর জন্য় একটা নতুন পেজ লোড করতে হত।  ২০০৫ সালে প্রথম এজাক্স পরিভাষাটি প্রথম ব্য়বহার করা হয়।   বহিঃসংযোগ    Ajax: A New Approach to Web Applications Article that coined the term and Q&A.    Ajax Tutorial with get, post, text and XML examples.  বিষয়শ্রেণী:প্রোগ্রামিং ভাষা বিষয়শ্রেণী:ওয়েব ডেভেলপমেন্ট
বর্তমানে ৫০,০০০-এরও অধিক ভারতীয় বংশোদ্ভোত তানজানিয়ায় বসবাস করছে। তাদের বেশীরভাগই ব্যবসায়ী এবং তারা তানজানিয়ার অর্থনীতির এক বিশাল অংশ দখল করে রেখেছে। ১৯শ শতাব্দীতে গুজরাটি বণিকদের আগমনের সময় থেকে তানজানিয়ায় ভারতীয়দের এক দীর্ঘ ইতিহাস রয়েছে। তারা জানজিবারের ব্যবসা বাণিজ্য ক্রমেই তাদের দখলে নিয়ে নেয়।  তানজানিয়া থেকে অভিবাসন  তানজানিয়ার স্বাধীনতা-উত্তর সময়ে ভারত-বিরোধী মনোভাবের ফলে (জুলিয়াস ন্যেরেরের রাষ্ট্র পরিচালনার সময় থেকে), অনেক ভারতীয়রা পাকিস্তান, ভারত, যুক্তরাজ্য, যুক্তরাষ্ট্র এবং কানাডা ও অন্যান্য দেশে ছড়িয়ে পড়ে।   চিত্রসম্ভার   তথ্যসূত্র    Indian Diaspora in Africa  Indians of East Africa  বিষয়শ্রেণী:তানজানিয়ায় বসবাসরত ভারতীয় প্রবাসী
মুক্ত নিরাপত্তা হলো কম্পিউটার নিরাপত্তা এবং অন্যান্য তথ্য নিরাপত্তার জন্যে ওপেন সোর্স দর্শন ও পদ্ধতির ব্যবহার। চিরাচরিত অ্যাপলিকেশন নিরাপত্তা সাধারণত দূর্বোধ্যতার মাধ্যমে নিরাপত্তা বা সিকিউরিটি থ্রু অবসিকিউরিটি ঘরানার।  ওপেন সোর্স প্রচেষ্টা গনুহ/লিনাক্স (আরও বিস্তৃতভাবে বললে অ্যান্ড্রয়েড)-এর মত প্রযুক্তি প্রস্তুত করেছে। সাথে সাথে, নথির ক্ষেত্রে এ প্রচেষ্টার প্রয়োগ বিভিন্ন উকিকিকেও উৎসাহিত করেছে, তার সবচেয়ে বড় উদাহরণ উইকিপিডিয়া। ওপেন সোর্স নিরাপত্তা বলে যে, নিরাপত্তা ত্রুটি আরও ভালোভাবে বন্ধ বা সংশোধন করা যাবে, যখন ব্যবহারকারী তার মুখোমুখি হলে ওপেন সোর্স দর্শনের আওতায় তা নিয়মতান্ত্রিকভাবে প্রতিবেদন করবে।  এ প্রচেষ্টায় ব্যবহারকারী নিজেও প্রয়োজনীয় অবদান রাখার সুযোগ পাবে, যাতে করে সম্পর্কিত সফটওয়্যার ওপেন সোর্স লাইসেন্সের অধীনে মুক্তি পায়। এ সম্পর্কিত নথি "ওপেন কন্টেন্ট" লাইসেন্সের অধীনে প্রকাশিত হতে হবে।  তথ্যসূত্র  বিষয়শ্রেণী:কম্পিউটার নিরাপত্তা বিষয়শ্রেণী:মুক্ত সফটওয়্যার সংস্কৃতি ও নথি বিষয়শ্রেণী:মুক্ত সংস্কৃতি আন্দোলন
নাজমা আনোয়ার ( – ১৬ ডিসেম্বর ২০০৪) ছিলেন একজন বাংলাদেশী চলচ্চিত্র ও টেলিভিশন অভিনেত্রী এবং নাট্য কর্মী। তিনি কিছু উল্লেখযোগ্য বাংলা চলচ্চিত্রে অভিনয় করেছেন। তার মধ্যে রয়েছে হাজার বছর ধরে (২০০৫), দুখাই (১৯৯৭) জয়যাত্রা (২০০৪), শঙ্খনীল কারাগার (১৯৯২), চট্টগ্রাম: দ্য লাস্ট স্টপওভার (২০০০), শঙ্খনাদ (২০০৪) এবং এছাড়াও বিভিন্ন টেলিভিশন নাটক নাটক সহ ইবলিশ, কোথাও কেউ নেই, এবং তাহারা।   প্রারম্ভের জীবন  নাজমা আনোয়ার ১৯৪১ সালে মুন্সীগঞ্জ জেলা তখনকার ব্রিটিশ ভারতে জন্মগ্রহণ করেন। তার বাবা সরকারী হরগঙ্গা কলেজের আরবির অধ্যাপক ছিলেন। তিনি স্কুলে ষষ্ঠ গ্রেড শেষে পরিবারের সঙ্গে ঢাকায় আসেন।   কর্মজীবন  আনোয়ার ১৯৬০ সালে ঢাকা ড্রামা সার্কেলে যোগ দিয়ে থিয়েটার কর্মী হিসেবে কর্মজীবন শুরু করেন। ১৯৮১ সালে, তিনি বাংলাদেশের একটি নাট্যগোষ্ঠী আরণ্যক নাট্যদলে যোগদান করেন।  ২০০১-এ, তিনি মুক্তিযোদ্ধা তারামন বিবির জীবনীর উপর ভিত্তি করে নির্মিত টেলিভিশন নাটক "করিমন বেওয়া"-এ অভিনয় করেছিলেন। এই চরিত্রে অসাধারণ অভিনয়ের জন্য অভিনেত্রী নাজমা আনোয়ার বাচসাস পুরস্কার লাভ করেন।   কর্ম  চলচ্চিত্র  হাজার বছর ধরে (২০০৫)  জয়যাত্রা (২০০৪)  শঙ্খনাদ (২০০৪)  চট্টগ্রাম: দ্য লাস্ট স্টপওভার (২০০০)  দুখাই (১৯৯৭)  শঙ্খনীল কারাগার (১৯৯২)   তথ্যসূত্র    বহিঃসংযোগ     বিষয়শ্রেণী:১৯৪১-এ জন্ম বিষয়শ্রেণী:২০০৪-এ মৃত্যু বিষয়শ্রেণী:মুন্সীগঞ্জ জেলার অভিনয়শিল্পী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:১৯৪০-এর দশকে জন্ম বিষয়শ্রেণী:২০শ শতাব্দীর বাংলাদেশী অভিনেত্রী বিষয়শ্রেণী:২১শ শতাব্দীর বাংলাদেশী অভিনেত্রী
কুইন্স স্পোর্টস ক্লাব বুলাওয়াও, জিম্বাবুয়ের একটি বহুমুখী স্টেডিয়াম। এটি ক্রিকেট ম্যাচের জন্য বেশি ব্যবহৃত হয়। স্টেডিয়ামের ধারণক্ষমতা প্রায় ১৩,০০০।  কুইন্স স্পোর্টস ক্লাব জিম্বাবুয়ের দ্বিতীয় মাঠ এবং প্রথমটি হচ্ছে হারারে স্পোর্টস ক্লাব। এটি শহরের কেন্দ্রের কাছাকাছি এবং দর্শকদের আলোছায়া দিতে যা গাছ দ্বারা বেষ্টিত একটি আন্তর্জাতিক স্টেডিয়াম। জিম্বাবুয়ের তৃতীয় টেস্ট মাঠ হিসেবে ১৯৯৪ সালে কুইন্স স্পোর্টস ক্লাবের অভিষেক ঘটে।   তথ্যসূত্র       বহিঃসংযোগ   ক্রিকইনফো  বিষয়শ্রেণী:জিম্বাবুয়ের ক্রিকেট মাঠ বিষয়শ্রেণী:২০০৩ ক্রিকেট বিশ্বকাপ বিষয়শ্রেণী:জিম্বাবুয়ের টেস্ট ক্রিকেট মাঠ বিষয়শ্রেণী:২০০৩ ক্রিকেট বিশ্বকাপের স্টেডিয়াম
রিকভারি এম্পাওয়ারমেন্ট নেটওয়ার্কিং এন্ড এমপ্লয়মেন্ট ফর উইমেন ফাউন্ডেশন (রিনিউ), এছাড়াও রিনিউ ফাউন্ডেশন হিসেবে পরিচিত, একটি আন্তর্জাতিক খ্রিস্টান অলাভজনক বেসরকারী সংগঠন যা ২০০৫ সালে ফিলিপাইন-এ প্রতিষ্ঠিত হয়, এটি মানব পাচার এবং ফিলিপাইনে পতিতাবৃত্তি থেকে বেঁচে যাওয়া নারীদের ক্ষমতায়নে নিবেদিত।   সংগঠন  ফাউন্ডেশনটি ২০৫ সালে মেলিন এবং পাওলো ফুলার এঞ্জেলস সিটিতে প্রতিষ্ঠা করেছিলেন যাতে মানব পাচার নির্মূল করতে সাহায্য করা যায় এবং পতিতাবৃত্তির শিকারদের ক্ষমতায়ন করা যায়।  রিনিউ ফিলিপাইনের সমাজকল্যাণ ও উন্নয়ন অধিদপ্তর (ডিএসডব্লিউডি) দ্বারা আবাসিক যত্ন, সামাজিক এবং স্বাস্থ্যসেবা কর্মসূচি প্রদানের জন্য লাইসেন্সপ্রাপ্ত। রিনিউ একটি যুক্তরাজ্যের নিবন্ধিত দাতব্য প্রতিষ্ঠানও।  রিনিউ ব্যক্তিগত অনুদানের দ্বারা,ইউএনএআইডিএস-এর অনুদানের দ্বারা এবং জাতিসংঘের মাদক ও অপরাধ দপ্তর দ্বারা পরিচালিত হয়।   মিশন এবং লক্ষ্য  রিনিউ ফাউন্ডেশনের মিশন এবং ভিশন নিম্নরূপ:   স্বাধীনতা, খ্রিস্টের প্রতি বিশ্বাস এবং পাচার ও পতিতাবৃত্তির মাধ্যমে শোষিত ফিলিপিনো নারী ও শিশুদের অর্থনৈতিক সুযোগের মাধ্যমে নবায়ন করা।  ভুক্তভোগীদের সমর্থন, সুরক্ষা ও ক্ষমতায়নের উদ্দেশ্যে ওকালতি, নেটওয়ার্কিং এবং শিক্ষার মাধ্যমে নারী ও শিশুদের মানব পাচার নির্মূল করা।   লক্ষ্য, প্রকল্প, কার্যক্রম এবং মিডিয়া কভারেজ  রিনিউ প্রতিরোধের প্রোগ্রাম, হস্তক্ষেপ, এবং পুনরায় ইন্টিগ্রেশন অফার করে। প্রতিরোধ কর্মসূচি, যার মধ্যে রয়েছে কম বয়স্ক নারীদের চিহ্নিত করা যারা পাচারের ঝুঁকিতে সবচেয়ে বেশি থাকে এবং তাদের রিনিউ প্রোগ্রামে প্রবেশের জন্য আমন্ত্রণ জানানো হয়, যা অক্সফোর্ড বিশ্ববিদ্যালয়ের (ইউকে) সামাজিক নীতি ও সামাজিক কর্ম বিভাগের সাথে অংশীদারিত্বের ভিত্তিতে প্রতিষ্ঠিত হয়েছে এবং সিস্টেমস প্লাস কলেজ ফাউন্ডেশন (ফিলিপাইন) এবং ২০০৯ সালে ম্যানিলায় অনুষ্ঠিত জাতীয় নারী সম্মেলন, ২০১০ সালে সোরোপটিমিস্ট ইন্টারন্যাশনাল এবং ২০১১ সালে কোয়ালিশন এগেইনস্ট দ্যা ট্রাফিকিং উইমেন (সিএটিডব্লিউ) দ্বারা শ্রেষ্ঠ অনুশীলন। শহরের পাচারকৃত নারী ও মেয়েদের জীবন উন্নয়নে অক্লান্ত পরিশ্রমের জন্য মায়লিন ফুলারকে সোরোপটিমিস্ট রুবি অ্যাওয়ার্ড প্রদান করা হয়।, page 14.  কর্মসূচির লক্ষ্য নারীদের বিকল্প, টেকসই উপার্জন প্রতিষ্ঠা করা এবং শিক্ষা, প্রচার, ওকালতি এবং আধ্যাত্মিক বিষয়ে নবায়ন প্রদান করা।  ২০১০ সালে, সিএনএন রিপোর্ট করেছিল যে ফাউন্ডেশন "আশ্রয়-ভিত্তিক প্রোগ্রাম, আবাসন, খাদ্য, আইনি প্রতিনিধিত্ব এবং শিক্ষা কোর্স প্রদান করে, যার সবকটির লক্ষ্য হলো নারীদের তাদের পরিবারে ফিরে আসতে বা সমাজে পুনরায় সংযোজন করতে সাহায্য করা" এবং এটিও "একটি আগ্রহী যৌন ব্যবসার শিকার শিশুদের সাহায্য করার আগ্রহ "।  রিনিউ বিভিন্ন কোম্পানিতে যেমন কল সেন্টার, পর্যটনের সাথে জড়িত কোম্পানি, ৫-তারকা হোটেল বা গল্ফ কোর্সে নারীদের জন্য কর্মসংস্থান খোঁজার চেষ্টা করে এবং তাদের এই ধরনের কর্মসংস্থানের জন্য প্রশিক্ষণ প্রদান করে।  রিনিউ মানব পাচার ও পতিতাবৃত্তির বেঁচে থাকা নারীদেরও সাহায্য করে যারা মা হয়েছেন তাদের সন্তানদের পিতা খুঁজে বের করতে। রিনিউ উল্লেখ করে যে বাবারা যারা শিশু সহায়তা প্রদান করে না তাদের আদালতের বিচারের মুখোমুখি হতে পারে, ফিলিপাইনে পুনরায় প্রবেশে নিষেধাজ্ঞার মতো সম্ভাব্য পরিণতি হতে পারে।  ফাউন্ডেশনের পরিচালক পাওলো ফুলার রিনিউ- এর প্রোগ্রামের জন্য একটি উচ্চ সাফল্যের হার দাবি করেছেন, তিনি উল্লেখ করেন যে প্রোগ্রামে প্রবেশকারী ৮০ শতাংশেরও বেশি নারী পতিতাবৃত্তিতে ফিরে আসেন না।   তথ্যসূত্র    বহিঃসংযোগ    রিনিউ ফাউন্ডেশনের  প্রাতিষ্ঠানিক ওয়েবসাইট  বিষয়শ্রেণী:নারী অধিকার সংগঠন বিষয়শ্রেণী:২০০৫-এ প্রতিষ্ঠিত সংগঠন
মেজর মুকুন্দ ভরদারাজন এসি (১২ এপ্রিল ১৯৮৩ – ২৫ এপ্রিল ২০১৪) ভারতীয় সেনাবাহিনীর রাজপুত রেজিমেন্টের একজন কর্মকর্তা ছিলেন। ২০১৪ সালে, তিনি জম্মু ও কাশ্মীরের শুপিয়ান জেলায় এক লড়াইয়ে তিন সন্ত্রাসীকে হত্যা করার জন্য মরণোত্তরভাবে ভারতের সর্বোচ্চ শান্তিকালীন সামরিক সম্মাননা পুরস্কার অশোক চক্রকে ভূষিত করেছিলেন।   ব্যক্তিগত জীবন  মেজর মুকুন্দ ভারদারাজন  জন্ম ১৯৮৩ সালের ১২ এপ্রিল আর.ভারাদারাজন এবং গীতার পরিবারে। তিনি ভারতের চেন্নাইতে থাকতেন এবং তাঁর দুই বোন  শ্বেতা ও নিত্যা ছিলেন। মুকুন্দ তার দীর্ঘকালীন বান্ধবী ইন্ধু রেবেকা ভার্গেসকে ২৮ আগস্ট ২০০৯ সালে বিয়ে করেছিলেন।  ১৭ মার্চ ২০১১-এ আশ্রিয়া কন্যা সন্তানের জন্ম হয়েছিল।   তিনি এনাথুরের শ্রীচন্দ্রশেখরেন্দ্র সরস্বতী বিশ্ব মহাবিদ্যালয় থেকে বাণিজ্য স্নাতক এবং তাম্ররামের মাদ্রাজ ক্রিশ্চিয়ান কলেজ থেকে সাংবাদিকতায় ডিপ্লোমা অর্জন করেছিলেন। তাঁর দাদা এবং তাঁর দুই চাচাও সেনাবাহিনীতে চাকরি করেছিলেন এবং এই কারণে তারা ভরদারাজনকে তালিকাভুক্ত করতে অনুপ্রাণিত করেছিলেন।    পূর্বের পরিষেবা  মুকুন্দ অফিসার্স ট্রেনিং একাডেমির প্রাক্তন ছাত্র ছিলেন,  এবং স্নাতক শেষ করার পরে, ২০০৬ সালে তাঁকে রাজপুত রেজিমেন্টে (২২ রাজপুত) লেফটেন্যান্ট হিসাবে কমিশন দেওয়া হয়। তিনি মধ্যপ্রদেশের মহা- র ইনফ্যান্ট্রি স্কুলে দায়িত্ব পালন করেছিলেন এবং লেবাননে জাতিসংঘ মিশনের অংশ ছিলেন।  ২০১২ সালের ডিসেম্বরে, তাকে রাষ্ট্রীয় রাইফেলসের ৪৪ তম ব্যাটালিয়নে দায়িত্ব দেওয়া হয়েছিল এবং জম্মু ও কাশ্মীরের সোপিয়ান জেলায় পোস্ট করা হয়েছিল।    শহীদের শেষকৃত্য  থাম্ব|মেজর মুকুন্দ ভারদারাজনের শেষকৃত্য। ডান|থাম্ব| মুকুন্দ ভরদারাজনের স্ত্রী রাষ্ট্রপতি প্রণব মুখোপাধ্যায়ের কাছ থেকে ২৬ জানুয়ারী, ২০১৫-তে অশোক চক্র গ্রহণ করেছিলেন। ২৫ এপ্রিল ২০১৪-তে, তিনি সন্ত্রাসীদের একটি গ্রাম নির্মূল করার জন্য একটি সন্ত্রাসবিরোধী অনুসন্ধান অভিযানের নেতৃত্ব দিয়েছিলেন। অভিযানের সময় তার দল ভারী ফায়ারের কবলে পড়ে। অফিসার দ্রুত জবাব দেয় এবং ২৪ ঘণ্টা আগে নির্বাচন কর্মকর্তাদের হত্যার জন্য দায়ী হিযবুল মুজাহিদিনের তিন সন্ত্রাসীকে হত্যা করে। তবে, হামলার সময় তিনি গুরুতর আহত হয়েছিলেন এবং তাকে সরিয়ে নেওয়া হলেও আহত হওয়ার কারণে তিনি শহীদ হন।   অভিযানের সময় তাঁর সাহসী কৃতকর্মের জন্য, দায়িত্ব পালনের বাইরেও বীরত্ব প্রদর্শনের জন্য তিনি মরণোত্তরভাবে ২০১৪ সালে ভারতের সর্বোচ্চ শান্তিকালীন বীরত্বের সম্মাননা পুরস্কার অশোক চক্রকে ভূষিত করেছিলেন।  অশোক চক্রের ঘোষণার সময় ভারত সরকার প্রদত্ত উদ্ধৃতি:   অপারেশন চলাকালীন, শাহাদাত অর্জনের আগে, মেজর মুকুন্দ অনুকরণীয় নেতৃত্বের দক্ষতা, সাহস, পরিকল্পনা এবং দ্রুত পদক্ষেপের প্রদর্শন করেছিলেন, যা তিন শীর্ষ স্থানের হিজবুল মুজাহেদ্দীন সন্ত্রাসীদের নির্মূলে পরিণতি লাভ করেছিল।  মুকুন্দ তামিলনাড়ু রাজ্য থেকে অশোকচক্রের চতুর্থ প্রাপক ছিলেন।  ১ লা জুন, ২০১৫ তারিখে মেজর মুকুন্দ ভরদারাজন তাঁর দেশপ্রেম ও আত্মত্যাগের সম্মানে উদ্বোধন করা হয়েছিল। এটি অফিসার্স ট্রেনিং একাডেমিতে প্রদর্শিত হয়।   তথ্যসূত্র   বিষয়শ্রেণী:তামিলনাড়ুর ব্যক্তি বিষয়শ্রেণী:২০১৪-এ মৃত্যু বিষয়শ্রেণী:১৯৮৩-এ জন্ম বিষয়শ্রেণী:অশোক চক্র পদকপ্রাপ্ত বিষয়শ্রেণী:অশোকচক্র
জন টমাস কটাম (; জন্ম: ৫ সেপ্টেম্বর, ১৮৬৭ - মৃত্যু: ৩০ জানুয়ারি, ১৮৯৭) নিউ সাউথ ওয়েলসের সিডনি এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৭ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন জন কটাম।   প্রথম-শ্রেণীর ক্রিকেট  ১৮৮৬-৮৭ মৌসুম থেকে ১৮৮৯-৯০ মৌসুম পর্যন্ত জন কটামের প্রথম-শ্রেণীর খেলোয়াড়ী জীবন চলমান ছিল। টেস্টে অভিষেকের পূর্বে সফররত ইংরেজ দলের বিপক্ষে নিউ সাউথ ওয়েলসের সদস্যরূপে একটিমাত্র প্রথম-শ্রেণীর খেলায় অংশ নেন।  শেফিল্ড শিল্ড প্রতিযোগিতায় অংশ নেননি তিনি। তাসত্ত্বেও, ১৮৮৯-৯০ মৌসুমে রাজ্য দলের সদস্যরূপে নিউজিল্যান্ড গমন করেন। ব্যাটিং অনুপযোগী পিচেও বেশ রুখে দাঁড়িয়েছিলেন। মৃত্যুর আট বছর পূর্বে ক্রিকেট থেকে আকস্মিক অনুপস্থিতির বিষয়টি রহস্যপূর্ণ অবস্থায়ই থেকে যায়।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জন কটাম। ২৫ ফেব্রুয়ারি, ১৮৮৭ তারিখে সফরকারী ইংল্যান্ড দলের বিপক্ষে অস্ট্রেলিয়ার আরসি অ্যালেন, এফজে বার্টন, জেটি কটাম, ডব্লিউএফ গিফেন ও জেজে লিওন্সের এবং ইংল্যান্ডের আর উডের একযোগে টেস্ট অভিষেক ঘটেছিল। সিডনি ক্রিকেট গ্রাউন্ডে অনুষ্ঠিত সিরিজের ঐ দ্বিতীয় টেস্টে তিনি মাত্র চার রান তুলতে সক্ষম হয়েছিলেন। ঐ খেলায় তার দল ৭১ রানে পরাভূত হয়।  এরপর আর তাকে কোন টেস্টে অংশগ্রহণ করতে দেখা যায়নি। এটিই তার একমাত্র টেস্টে অংশগ্রহণ ছিল।  ১৮৮৬-৮৭ মৌসুমে বেশ কয়েকজন প্রতিষ্ঠিত খেলোয়াড় তাদের চাকুরীর বেতন থেকে কর্তনের আশঙ্কায় অস্ট্রেলিয়ার পক্ষে খেলতে অস্বীকৃতি জানান। ফলশ্রুতিতে পাঁচজন খসড়া খেলোয়াড়ের অন্যতম হিসেবে শেষ মুহুর্তে খেলার সুযোগ লাভ করেন। ১ ও ৩ রান তুলেন। এরপর আর তাকে অস্ট্রেলিয়া দলে খেলতে দেখা যায়নি।   ব্যক্তিগত জীবন  টেস্ট অভিষেকের পরপরই ক্রিকেট জগৎকে বিদায় জানান তিনি। পশ্চিম অস্ট্রেলিয়ার কালগুর্লাই এলাকার কাছাকাছি কুলগার্দাইয়ে স্বর্ণখনি অনুসন্ধানে নিজেকে নিয়োজিত রাখেন। সেখানেই টাইফয়েড জ্বরে আক্রান্ত হন।  ৩০ জানুয়ারি, ১৮৯৭ তারিখে মাত্র ২৯ বছর বয়সে পশ্চিম অস্ট্রেলিয়ায় জন কটামের দেহাবসান ঘটে।   তথ্যসূত্র    আরও দেখুন   ফ্রেডরিক বার্টন  হেনরি মাসগ্রোভ  এক টেস্টের বিস্ময়কারী  ভিক্টোরিয়া ক্রিকেট দল  অস্ট্রেলীয় টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৮৬৭-এ জন্ম বিষয়শ্রেণী:১৮৯৭-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:সিডনি থেকে আগত ক্রিকেটার বিষয়শ্রেণী:টাইফয়েড জ্বরে মৃত্যু
পশ্চিমবঙ্গ মধ্য শিক্ষা পর্ষদ পশ্চিমবঙ্গ সরকার পরিচালিত একটি মাধ্যমিক শিক্ষা বোর্ড। এই বোর্ড পশ্চিমবঙ্গ ও পশ্চিমবঙ্গের বাইরে অবস্থিত এই বোর্ডের অধিভুক্ত স্কুলগুলিতে দশম শ্রেণির মাধ্যমিক পরীক্ষা পরিচালনা করে থাকে।  আরও দেখুন  পশ্চিমবঙ্গ উচ্চমাধ্যমিক শিক্ষা সংসদ পশ্চিমবঙ্গ প্রাথমিক শিক্ষা পর্ষদ পশ্চিমবঙ্গ রাষ্ট্রীয় কারিগরী পরিষদ   তথ্যসূত্র   বহিঃসংযোগ    বিষয়শ্রেণী:কলকাতার শিক্ষাব্যবস্থা বিষয়শ্রেণী:পশ্চিমবঙ্গের শিক্ষাব্যবস্থা বিষয়শ্রেণী:পশ্চিমবঙ্গের শিক্ষা বিষয়শ্রেণী:ভারতের প্রাদেশিক শিক্ষাবোর্ড বিষয়শ্রেণী:কলকাতা ভিত্তিক শিক্ষা বোর্ড বিষয়শ্রেণী:১৯৫১-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের রাজ্য সংস্থা বিষয়শ্রেণী:ভারতের রাজ্য মাধ্যমিক শিক্ষা বোর্ড
সৈয়দ এ কে একরামুজ্জামান (সুখন) বংলাদেশের একজন বিশিষ্ট ব্যাবসায়িক এবং রাজনৈতিক। তিনি ব্রাহ্মণবাড়িয়া-১ আসনের সাবেক সংসদ সদস্য ও শিল্প উদ্যোক্তা।   প্রাথমিক জীবন  সৈয়দ এ কে একরামুজ্জামান নাসিরনগর উপজেলার চাপরতলা গ্রামে ১লা জানুয়ারি ১৯৫৭ সালে জন্মগ্রহণ করেন। তার পিতার নাম সৈয়দ কিউ জামান এবং মাতার নাম সৈয়দা জামান। একরামুজ্জামান একজন ব্যবসায়ী। এক তথ্যে জানা যায় যে, সৈয়দ এ কে একরামুজ্জামান দ্বাদশ জাতীয় সংসদ নির্বাচনে মনোনয়ন জমাদান করা ব্যক্তিদের মধ্যে সবচেয়ে বেশি আলোচিত ব্যক্তি। একরামুজ্জামান আর এ কে সিরামিক এর ব্যবস্থাপনা পরিচালক। এছাড়াও তিনি স্টার সিরামিক লিমিটেড, স্টার পোরসেলিন ও এসএকে কনজ্যুমার এর চেয়ারম্যান।   রাজনৈতিক জীবন  সৈয়দ এ কে একরামুজ্জামান (সুখন) বিএনপির চেয়ারপার্সন বেগম খালেদা জিয়ার উপদেষ্টা ছিলেন। তিনি এই ব্রাহ্মণবাড়িয়া-১ আসনে এর আগেও বিএনপির মনোনীত সংসদ সদস্য প্রার্থী ছিল। তিনি নবম জাতীয় সংসদ নির্বাচনে আওয়ামী লীগ এর প্রার্থী মোহাম্মদ ছায়েদুল হক এর সাথে নির্বাচনে পরাজিত হন। একাদশ জাতীয় সংসদ নির্বাচনে আওয়ামী লীগ এর প্রার্থী বদরুদ্দোজা ফরহাদ হোসেন সংগ্রামের সাথে পরাজিত হয়। উল্লেখ্য, সৈয়দ এ কে একরামুজ্জামান সুখনকে বিএনপির সকল পদ থেকে ২৮ নভেম্বর ২০২৩ সালে বহিষ্কার করা হয়। তিনি ১৩ ফেব্রুয়ারি ২০২৪ তারিখে বাংলাদেশ আওয়ামী লীগ এ যোগ দান করেন। তিনি দ্বাদশ সংসদ নির্বাচনে ৮৯,৪২৪ ভোট পেয়ে তার নিকটতম প্রতিদ্বন্দ্বী বদরুদ্দোজা ফরহাদ হোসেন সংগ্রামকে ৪৩,২২৫ ভোটের ব্যবধানে পরাজিত করে স্বতন্ত্র সংসদ সদস্য নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   আলোচনা সমালোচনা  দ্বাদশ জাতীয় সংসদ নির্বাচনে মোট ঋণ ও দায় থাকা প্রার্থীদের তালিকায় শীর্ষে ছিলেন বিএনপি থেকে বহিষ্কৃত নেতা ও খালেদা জিয়ার সাবেক উপদেষ্টা সৈয়দ এ কে একরামুজ্জামান। তাঁর মোট ঋণ বা দায়ের পরিমাণ ছিল ২ হাজার ৫৩৭ কোটি টাকা। নির্বাচন কমিশনে প্রার্থীদের জমা দেওয়া হলফনামা বিশ্লেষণ করে ২৬ ডিসেম্বর ২০২৩ সালে এক প্রতিবেদন প্রকাশ করে টিআইবি। প্রতিবেদনের উপস্থাপনায় একরামুজ্জামানের মোট ঋণ বা দায়ের এ তথ্য তুলে ধরা হয়।  তবে মোট সম্পদমূল্যের হিসাবে দ্বিতীয় অবস্থানেও ছিলেন একরামুজ্জামান। হলফনামা অনুযায়ী, তাঁর সম্পদমূল্য ৪২১ কোটি ১৬ লাখ টাকা। অর্থাৎ, তাঁর সম্পদমূল্য মোট ঋণ ও দায়ের এক-তৃতীয়াংশ।    তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:ব্রাহ্মণবাড়িয়া জেলার রাজনীতিবিদ বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:দ্বাদশ জাতীয় সংসদের স্বতন্ত্র সদস্য বিষয়শ্রেণী:বাংলাদেশ আওয়ামী লীগের রাজনীতিবিদ
রঙ বলতে রঞ্জক পদার্থবিশিষ্ট এক ধরনের তরল বা অর্ধতরল মিশ্রণকে বোঝায় যা কোনও পৃষ্ঠতলের উপর পাতলা স্তরের মত প্রয়োগ করা হয়, যা পরে শুকিয়ে ঐ পৃষ্ঠের উপরে একটি স্থায়ী শক্ত রঙিন প্রলেপে পরিণত হয়। সাধারণত প্রকৃতিতে প্রাপ্ত খনিজ রঞ্জক পদার্থের গুঁড়াকে তরল কোনও মাতৃপদার্থ বা বাহক পদার্থ (যাকে রঙের মাধ্যম বলে) নিলম্বিত করে বা আবদ্ধ করে রঙ প্রস্তুত করা হয়। তেল, পানি, আঠা জাতীয় পদার্থ, ইত্যাদি রঙের মাধ্যম হিসেবে ব্যবহৃত হতে পারে। এরপর এই রঙকে সাধারণত তুলির সাহায্যে কোনও সমতল পৃষ্ঠের উপরে প্রয়োগ করা হয়। রঙকে পানি বা অন্য কোনও দ্রাবক বা লুঘকারকের মাধ্যমে পাতলা করা যেতে পারে। চিত্রাঙ্কন প্রক্রিয়াতে কিংবা কোনও পৃষ্ঠতলকে আবহাওয়া থেকে সুরক্ষা করার কাজে রঙ ব্যবহৃত হয়।   তথ্যসূত্র  বিষয়শ্রেণী:রং (উপাদান) বিষয়শ্রেণী:রং করার উপাদান বিষয়শ্রেণী:প্রলেপ
মোঃ মাহবুব-উল আলম বাংলাদেশ সেনাবাহিনীর একজন মেজর জেনারেল এবং বাংলাদেশ ইউনিভার্সিটি অফ প্রফেশনালের বর্তমান উপাচার্য। বিইউপিতে যোগদানের আগে তিনি আদমজী ক্যান্টনমেন্ট কলেজের অধ্যক্ষ হিসেবে দায়িত্ব পালন করেন। এর আগে তিনি বাংলাদেশ বর্ডার গার্ডের এডিজি হিসেবে দায়িত্ব পালন করেছেন।   প্রাথমিক জীবন এবং শিক্ষা  আলম বাংলাদেশ ইউনিভার্সিটি অব প্রফেশনাল থেকে স্ট্র্যাটেজি অ্যান্ড ডেভেলপমেন্ট স্টাডিজে এমফিল ডিগ্রি এবং সিকিউরিটি অ্যান্ড স্ট্র্যাটেজিক স্টাডিজে পিএইচডি ডিগ্রি অর্জন করেছেন। জাতীয় বিশ্ববিদ্যালয় থেকে ডিফেন্স স্টাডিজে দ্বিতীয় মাস্টার্স করেছেন। তিনি ন্যাশনাল ডিফেন্স কলেজ থেকে ন্যাশনাল ডিফেন্স কোর্স এবং আর্মড ফোর্সেস ওয়ার কোর্স সফলভাবে সম্পন্ন করেন।   কর্মজীবন  আলম ২১ ডিসেম্বর ১৯৯০ সালে বাংলাদেশ সেনাবাহিনীর পদাতিক কোরে কমিশন লাভ করেন। তিনি তুরস্কে লজিস্টিক ওরিয়েন্টেশন এবং চীনে ব্রিগেড কমান্ডার কোর্সে প্রশিক্ষণ নিয়েছেন। তিনি আর্মি গলফ ক্লাবের প্রতিষ্ঠাতা সদস্য ছিলেন।  আলম অতিরিক্ত মহাপরিচালক হিসেবে বর্ডার গার্ড বাংলাদেশে দায়িত্ব পালন করেন। একই সময়ে, তিনি ব্রিগেডিয়ার জেনারেল এবং কর্নেল থাকাকালীন ন্যাশনাল ডিফেন্স কলেজে পরিচালক ছিলেন। তিনি সেনা সদর দপ্তরে জেনারেল স্টাফ অফিসার হিসেবেও দায়িত্ব পালন করেন। একটি পদাতিক ব্যাটালিয়নের সিও হিসেবে তিনি "অপারেশন পূর্ব প্রাচীর" এর নেতৃত্ব দেন।  আলম বাংলাদেশ সেনাবাহিনী প্রকৌশল ও প্রযুক্তি বিশ্ববিদ্যালয় বোর্ড অব ট্রাস্টিজ। তিনি ন্যাশনাল ডিফেন্স কলেজের গভর্নিং বডির সদস্য। তিনি বাংলাদেশ ইউনিভার্সিটি অব প্রফেশনালের উপাচার্য নিযুক্ত হন। তিনি ফলাফল ভিত্তিক শিক্ষার উপর দৃষ্টি নিবদ্ধ করে বাংলাদেশ ইউনিভার্সিটি অফ প্রফেশনালের উন্নয়নের পরিকল্পনা করেছিলেন।   তথ্যসূত্র   বিষয়শ্রেণী:জাতীয় বিশ্ববিদ্যালয়, বাংলাদেশের প্রাক্তন শিক্ষার্থী বিষয়শ্রেণী:ন্যাশনাল ডিফেন্স কলেজ (বাংলাদেশ)-এর প্রাক্তন শিক্ষার্থী বিষয়শ্রেণী:বাংলাদেশ ইউনিভার্সিটি অব প্রফেশনালসের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী সেনা কর্মকর্তা বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:বাংলাদেশ মিলিটারি একাডেমির প্রাক্তন শিক্ষার্থী